CELEX: 62013TN0424
Language: fi
Date: 2013-08-07 00:00:00
Title: Asia T-424/13: Kanne 7.8.2013 — Jinan Meide Casting v. neuvosto

9.11.2013   
            
            
               FI
            
            
               Euroopan unionin virallinen lehti
            
            
               C 325/36
            
         Kanne 7.8.2013 — Jinan Meide Casting v. neuvosto
   (Asia T-424/13)
   2013/C 325/60
   Oikeudenkäyntikieli: englanti
   
      Asianosaiset
   
   
      Kantaja: Jinan Meide Casting Co. Ltd (Jinan, Kiina) (edustajat: asianajajat R. Antonini ja E. Monard)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan lopullisen polkumyyntitullin käyttöönotosta ja väliaikaisen tullin lopullisesta kantamisesta Kiinan kansantasavallasta ja Thaimaasta peräisin olevien kierteitettyjen tempervalurautaisten putkien liitos- ja muiden osien tuonnissa ja menettelyn päättämisestä Indonesian osalta 13.5.2013 annetun neuvoston täytäntöönpanoasetuksen (EU) N:o 430/2013 (EUVL L 129, s. 1) siltä osin kuin se koskee kantajaa
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että normaaliarvon määrittämistä koskevien tietojen antamatta jättämisellä loukataan kantajan puolustautumisoikeuksia ja rikotaan polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annetun neuvoston asetuksen (EY) N:o 1225/2009 (EUVL L 343, s. 51) 6 artiklan 7 kohtaa sekä 20 artiklan 2 ja 4 kohtaa.
            
         
               2)
            
            
               Toinen kanneperuste, joka perustuu siihen, että eräiden kantajan esittämien muutosten hylkäämisellä rikotaan asetuksen N:o 1225/2009 2 artiklan 10 kohtaa ja Maailman kauppajärjestön tullitariffeja ja kauppaa koskevan yleissopimuksen 1994 VI artiklan soveltamisesta tehdyn sopimuksen 2 artiklan 4 kohtaa. Vaihtoehtoisesti kantaja katsoo, että neuvosto rikkoi SEUT 296 artiklaa.
            
         
               3)
            
            
               Kolmas kanneperuste, joka perustuu siihen, että vastaamattomien tuotelajien normaaliarvon määrittämisellä rikotaan asetuksen N:o 1225/2009 2 artiklan 7 kohdan a alakohtaa, 2 artiklan 10 kohtaa, 2 artiklan 10 kohdan a alakohtaa, 2 artiklan 11 j, 8 ja 9 kohtaa, 2 artiklan 7 kohdan a alakohtaa ja 9 artiklan 5 kohtaa sekä loukataan syrjintäkiellon periaatetta.
            
         
               4)
            
            
               Neljäs kanneperuste, joka perustuu siihen, että asetuksen N:o 1225/2009 2 artiklan 7 kohtaa on rikottu, koska arviointia siitä, täyttyikö markkinatalousedellytys kantajan osalta, ei tehty kolmen kuukauden kuluessa tutkinnan aloittamisesta.
            
         
               5)
            
            
               Viides kanneperuste, joka perustuu siihen, että vahingon määrittämisessä käytetyillä epätäsmällisillä tuontitiedoilla rikotaan asetuksen N:o 1225/2009 3 artiklan 1, 2 ja 3 kohtaa.